# **Open Call – Sundhedsugen i Thy 2025**

Sundhedsugen i Thy – uge 41 i Thisted Kommune, sætter sundhed på dagsordenen i hele kommunen. I 2025 er der særlig fokus på at gøre noget aktivt (A’et i ABC for mental sundhed),   
læs mere [her](https://psy.ku.dk/abc/hvad-er-abc/).   
  
Formålet med ugen er at sætte sundheden i Thy på landkortet. Vi vil sammen med foreninger, private, virksomheder med flere give de bedste forudsætninger for at leve det gode liv i Thy.

Derfor opfordrer Sundhed, Kultur og Fritid interesserede til at indsende en kort ansøgning til et lokalt arrangement med fokus på at gøre noget aktivt. Det kan både være fysisk eller mental aktivitet. Der vil i ansøgningerne blive set positivt på, hvis der i arrangementet er indtænkt muligheden for hvad deltagernes næste skridt er.

**Krav til ansøgning:**

* Temaet er *at gøre noget aktivt\**. Indholdet bestemmes af det enkelte arrangement.
* Arrangementet skal tilsigtes at være åbent for alle.
* Arrangementet skal afholdes i Thisted Kommune.
* Ansøgning skal ske gennem dokumentet ”Ansøgningsskema – Sundhedsugen i Thy” og sendes til [sundsammen@thisted.dk](mailto:sundsammen@thisted.dk) inden den 1. september 2025 og skal indeholde en beskrivelse af, hvad I ønsker at lave; herunder tid og sted i uge 41 2025, samt hvordan *at gøre noget aktivt* er indarbejdet.

**Need to know:**

* Open call-perioden strækker sig fra den 15. juni til den 1. september 2025.
* Indkommende ansøgninger behandles løbende i perioden og svar udsendes løbende indtil puljen er opbrugt.
* Forløbene skal afvikles i uge 41 2025.
* Afrapportering skal ske via dokumentet ” afrapporteringsskema – Sundhedsugen i Thy” til [sundsammen@thisted.dk](mailto:sundsammen@thisted.dk) med billeder og optælling af antal deltagende.
* Der gives op til 5.000 kr. pr. arrangement. Udgifter skal kunne dokumenteres og udbetales efter afholdelse af arrangement.
* Der skal ske markedsføring for arrangementet.

**Nice to know:**

* Arrangementerne annonceres overordnet via Facebook og hjemmesiden [www.sundsammenthy.dk](http://www.sundsammenthy.dk/)
* Sundhedsugen koordineres af Thisted Kommune.
* Sundhedsugen er en del af arbejdet med Sund Sammen – Thisted Kommunes tværgående Sundhedsstrategi. Link: [Sund Sammen.](https://www.thisted.dk/Media/638372752282894568/Sund%20Sammen,%20Thisted%20Kommunes%20sundhedsstrategi.pdf)

**Ansøgnings- og afrapporteringsskema kan findes på** [**www.sundsammenthy.dk**](https://www.sundsammenthy.dk/open-call)

Ansøgninger sendes til:  
Michael Hye,   
Sundhed, Kultur og Fritid  
[sundsammen@thisted.dk](mailto:sundsammen@thisted.dk)tlf.: 21599816